**Socialinės apsaugos ekonomikos egzamino sausio 21 d. laikymo nuotoliniu būdu instrukcija**

Klausimų lapai Word formatu sausio 21 d. 9 val. bus įkelti į mano tinklapį web.vu.lt/ef/t.medaiskis Socialinės apsaugos ekonomikos skirsnį. Taip pat į Teams skirsnį Files, o truputį pavėlavus ir į VMA (atsarginis variantas, jei kas nesuveiktų).

Klausimų lapą pasirinkite pagal savo pavardės pirmąją raidę, atsisiųskite ir pervardinkite pagal savo pavardę, pavyzdžiui, Pavardenis.doc (ar .docx).

Klausimų lape bus pateikti du atviri klausimai ir penki testo klausimai. Atsakymus į atvirus klausimus rašykite į pervardintą Word failą iš karto po klausimo. Rašykite esmę, tai užtruks ne daugiau 20 min. vienam klausimui.

Testo klausimuose bus pateikti trys atsakymo variantai. Teisingą pažymėkite **paryškindami** (bold šriftu). Tai neturėtų užtrukti ilgiau 2 min. vienam klausimui, taigi iš viso 10 min. Galite pakomentuoti ir testo atsakymą, bet tai nebūtina.

Klausimų (dabar jau atsakymų) lapą 10 val. (kaip attachment) išsiųskite adresu tmedaiskis@gmail.com, taip pat įkelkite į VMA (atsarginis variantas, jei kas nesuveiktų). Pavėlavimas 5-10 min. nebus labai baudžiamas, nes gali būti techninių nesklandumų, bet didesnis vėlavimas mažins pažymį.

Nuo 9 val. būsiu prisijungęs prie Teams, galėsite paklausti, jei kas bus neaišku.